Иван Вазов
На непознатата девойка

chitanka.info

Хубаво момиче,

непознато мен,

пролетно кокиче,

гълъбе безцен!

Под синето небе

по-красна не знам

и ангел със тебе

сравни ща едвам.

Твойте очи будни,

две ясни звезди,

по бузи ти чудни

трендафил цъфти.

Имаш коси златни

и лебедин врат,

тез устца приятни

дъхат аромат.

Твойте ненки страстни

не видя в тоз час,

но че са прекрасни,

туй догаждам аз.

Може би приличат

на два портокаля,

затуй ме привличат,

та да ги погаля.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.